ΓΡΑΠΤΗ ΕΡΩΤΗΣΗ E-2185/02

υποβολή: Michl Ebner (PPE-DE) προς την Επιτροπή

(19 Ιουλίου 2002)

Θέμα: Δημιουργία ενός πανευρωπαϊκού συστήματος επιτήρησης του εναέριου χώρου

Αναφέρομαι στη γραπτή μου ερώτηση Ε-2733/00(1) με ημερομηνία 1 Σεπτεμβρίου 2000 σχετικά με τη δημιουργία ενός πανευρωπαϊκού συστήματος επιτήρησης του εναέριου χώρου και την απάντηση, με ημερομηνία 5 Οκτωβρίου 2000 από την κ. de Palacio εξ ονόματος της Επιτροπής. Έχονταςπόψη την εναέρια σύγκρουση πάνω από την λίμνη της Κωνταντίας, κατά τη διάρκεια της νύκτας της 2ας Ιουλίου και κατά την οποία απεβίωσαν 71 άτομα και η οποία πιθανώτατα θα μπορούσε να είχε αποτραπεί εάν ευρίσκετο σε λειτουργία ένα πανευρωπαϊκό σύστημα επιτήρησης του εναέριου χώρου, μπορεί παρακαλώ η Επιτροπή να αναφέρει:

1. Εάν συμφωνεί με την άποψη, ότι ενόψει της εν λόγω καταστροφής, η δημιουργία ενός παρόμοιου πανευρωπαϊκού συστήματος επιτήρησης του εναέριου χώρου θα πρέπει να πραγματοποιηθεί όσο το δυνατόν ταχύτερα, και αυτό παρά την αντίδραση της προνομιούχας τάξης των ελεγκτών εναέριας κυκλοφορίας·

2. Σε ποιο επίπεδο βρίσκεται το πρόγραμμα Ενιαίος Ευρωπαϊκός Εναέριος Χώρος το οποίο άρχισε η Επιτροπή το 1999, και

3. τι νομοθετικά μέτρα ισχύουν γενικά στην ΕΕ στον εν λόγω τομέα και, ιδιαίτερα, σε ό,τι αφορά την ομάδαψηλών αξιωματούχων (στην οποία αναφέρεται η απάντηση της κ. de Palacio), που απαρτίζεται από εκπροσώπους της πολιτικής αεροπορίας των κρατών μελών και η οποία θα συμβουλεύει την Επιτροπή σχετικά με τις κατευθυντήριες γραμμές για την αναθεώρηση της διαχείρισης της εναέριας κυκλοφορίας·

(1) ΕΕ C 113 E της 18.4.2001, σελ. 160.

Απάντηση της κας de Palacio εξ ονόματος της Επιτροπής

(3 Οκτωβρίου 2002)

Στον τομέα των μεταφορών, η Επιτροπή ανήγαγε την ασφάλεια σε μία από τις προτεραιότητές της και ήδη έλαβε σειρά μέτρων για την αύξηση της ασφάλειας στις εναέριες μεταφορές. Ειδικότερα, η Επιτροπή προβλέπει να εξετάσει το κατά πόσον η μεταφορά, στον Ευρωπαϊκό Οργανισμό Αεροπορικής Ασφάλειας (ΕΟΑΑ), των δραστηριοτήτων των σχετικών με την ασφάλεια στις εναέριες μεταφορές, θα ενισχύσει την αεροπορική ασφάλεια στην Ευρώπη.

Όσον αφορά την αεροναυτιλία, τον Οκτώβριο και τον Δεκέμβριο του 2001 η Επιτροπήπέβαλε στο Ευρωπαϊκό Κοινοβούλιο και στο Συμβούλιο τέσσερις νομοθετικές προτάσεις(1) για τη δημιουργία του ενιαίου ευρωπαϊκού ουρανού: έναν κανονισμό που δημιουργεί το πλαίσιολοποίησης, έναν κανονισμό σχετικά με την παροχήπηρεσιών αεροναυτιλίας, έναν κανονισμό για την οργάνωση και την χρήση του εναέριου χώρου και έναν κανονισμό για την διαλειτουργικότητα. Οι προτάσεις αυτές αποβλέπουν στη βελτίωση της αεροναυτιλίας, διατηρώντας και βελτιώνοντας τα επίπεδα ασφάλειας· η ανάγκη της ασφάλειας επιβεβαιώνεται συνεχώς τόσο από την Επιτροπή όσο και από τα κράτη μέλη και αποτελεί το αντικείμενο ιδιαίτερης προσοχής σε όλες τις συζητήσεις. Εξάλλου, για την Επιτροπή, είναι σαφές ότι η αποτελεσματικότητα των συστημάτων (που σήμερα συνιστούν τον κανόνα στην Ευρώπη όταν περνάμε από τον εναέριο χώρο κράτους μέλους σε αυτόν άλλου κράτους μέλους) αποτελούν έναν μη αμελητέο παράγοντα αύξησης των κινδύνων καιπονόμευσης, ως εκ τούτου, της ασφάλειας. Οι προτάσεις για τη δημιουργία του ενιαίου ευρωπαϊκού ουρανού, με μείωση της αποσπασματικότητας συστημάτων, θα αυξήσει τα επίπεδα ασφάλειας στη διαχείριση της εναέριας κυκλοφορίας.

Τα κείμενα αυτά εξετάζονται στο Συμβούλιο και στο Ευρωπαϊκό Κοινοβούλιο, πλην όμως το Ευρωπαϊκό Συμβούλιο της Βαρκελώνης κάλεσε τους συν-νομοθέτες να προωθήσουν με ταχείς ρυθμούς τις προτάσεις αυτές, ούτως ώστε να εγκριθούν σύντομα και να επιτρέψουν τη θέσπιση του ενιαίου ευρωπαϊκού ουρανού στα τέλη του 2004.

Στην ολομέλεια του Σεπτεμβρίου (3 Σεπτεμβρίου 2002), το Ευρωπαϊκό Κοινοβούλιο ψήφισε σε πρώτη ανάγνωση τη δέσμη προτάσεων ενιαίος ουρανός,ιοθετώντας σε μεγάλο βαθμό την προσέγγιση της Επιτροπής.

(1) COM(2001)123 τελικό και COM(2001)564 τελικό.